Drie sterf na taxi glo vir hond uitswaaiDrie mense is dood en vyf beseer na ŉ minibustaxi Saterdag in Mandeni naby Richardsbaai in KwaZulu-Natal omgeslaan het. Santi Steinmann, woordvoerder van Netcare911, sê die bestuurder het glo beheer verloor oor die taxi nadat hy vir ŉ hond uitgeswaai het waarna die taxi omgeslaan het. Drie mense is op die toneel dood verklaar. Steinmann sê drie mense is kritiek beseer terwyl twee mense ernstig beseer is. Die beseerdes is op die toneel behandel voor hulle na nabygeleë hospitale geneem is vir verdere behandeling. Die presiese oorsaak van die ongeluk word ondersoek.